open-index/open-wikipedia-markdown huggingface dataset:
Barcelona–El Prat-lughawe

**Josep Tarradellas Barcelona–El Prat-lughawe**  (Katalaans: *Aeroport Josep Tarradellas Barcelona-El Prat*, Spaans: *Aeropuerto Josep Tarradellas Barcelona-El Prat*), en ook bekend as **Barcelona–El Prat-lughawe** is 15 km suidwes van die sentrum van Barcelona geleë, in die munisipaliteite El Prat de Llobregat, Viladecans en Sant Boi, in Katalonië, Spanje.

Dit is die tweede grootste en tweede besigste lughawe in Spanje, die besigste internasionale lughawe van Katalonië (groter as Girona, Reus en Lleida), en die sesde besigste in Europa. In 2019 het Barcelona-lughawe 'n rekord van 52 686 314 passasiers hanteer, 5,0% hoër as in 2018. Dit is 'n spilpunt vir Level en Vueling, en 'n fokusstad vir Air Europa, IBERIA, EasyJet en Ryanair.

Die Barcelona–Madrid-lugpendeldiens, bekend as "Puente Aéreo" (in Spaans), letterlik "lugbrug", was die wêreld se besigste lugroete tot 2008, met die meeste vlugoperasies (971 per week) in 2007. Die skedule is verminder sedert Februarie 2008, toe 'n hoëspoedspoorlyn Madrid–Barcelona geopen is, wat die afstand in 2 uur 30 minute afgelê het, en vinnig gewild geword het.

Die lughawe is op 21 Desember 2018 deur die sentrale regering van Spanje na sy huidige naam herdoop ter ere van die eerste Katalaanse president onder die huidige Spaanse Grondwet, Josep Tarradellas - 'n stap wat wyd gekritiseer is deur die Generalitat de Catalunya en separatiste weens weinige gemeenskapsraadpleging.

## Statistiek 
## Verwysings
Kepler-90

**Kepler-90** (ook bekend as **KOI 351**) is ’n G-tipe hoofreeksster sowat 2&nbsp;840&nbsp;ligjare van die Aarde af in die sterrebeeld Draak. Dit is bekend daarvoor dat dit nes die Sonnestelsel agt planete het, en hulle stem baie ooreen met ons s’n – die rotsplanete is nader en die gasplanete verder weg. 

Die ontdekking van die agtste planeet, Kepler-90i, is op 14 Desember 2017 deur Nasa en Google aangekondig. Die ontdekking is gedoen met ’n nuwe masjienleermetode wat deur Google ontwerp is.

## Stereienskappe
Kepler-90 is ’n G-tipe hoofreeksster met ’n massa en radius van sowat 120% dié van die Son. Sy oppervlaktemperatuur is 6&nbsp;080&nbsp;K en dit is sowat 2&nbsp;miljard jaar oud. Die Son is in vergelyking daarmee sowat 4,6&nbsp;miljard jaar oud en het ’n oppervlaktemperatuur van 5&nbsp;778&nbsp;K.

Die ster se skynbare magnitude is 14. Dit is dus te dof om met die blote oog te sien.

## Planetêre stelsel 
Kepler-90 se planete het dieselfde konfigurasie as die Son s’n: Die rotsplanete is die naaste aan die ster en die gasplanete die verste. Die ses binneste planete is óf superaardes óf mini-neptunusse. Twee van die buiteplanete is gasreuse. Die tweede laaste planeet wat ontdek is, wentel feitlik net so ver van sy ster af as die Aarde van die Son af. Die buitenste planeet is nog nie ten volle nagevors nie.

Die Kepler-90-stelsel is die enigste benewens die Son wat sover bekend agt planete het. Al agt planete wentel binne 1&nbsp;AE van die ster af. Toetse het gewys die stelsel is stabiel.

Die vyf binneste planete (Kepler-90b, c, i, d en e) het vermoedelik ’n sinchroniese rotasie, wat beteken een kant wys altyd na die ster toe en die ander kant is permanent in donkerte gehul.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Alikreukel (kleur)

**Alikreukel** is 'n kleur in die blou en pers familie. 

Die eerste opgetekende gebruik van alikreukel as 'n kleur se naam in Engels (*periwinkle*) was in 1922.

## Kleurkoördinate 
duimnael|*Periwinkle* blommetjies wat hierdie kleur getrou naboots
Volgens verskeie kleurskemas word **alikreukel** soos volg voorgestel:

## Sien ook 
* Lys van kleure

## Verwysings
Internasionale Klein-blou

**Internasionale Klein-blou** is 'n diep blou kleur wat die eerste keer in 1958 deur die Franse skilder Yves Klein gemeng is.

Anders as by gewone blou verf, waarin die fikseervloeistof (die medium waarin die gekleurde deeltjies vasgevang sit) vir die menslike oog 'n weerspieëling gee wat afbreuk doen aan die effek van die gemaalde pigment, het IKB op drie-dimensionele voorwerpe 'n korrelrige of donserige voorkoms op die oog. Daar is absoluut geen sprake van weerspieëling of glans nie. Voorwerpe wat met IKB geverf is lyk gepoeierd of baie fyn gesinteer.

Op skildersdoek is die kleur minder opvallend. Dit is ook deur Yves Klein op reliëfwerk gebruik.

## Kleurkoördinate 
Volgens verskeie kleurskemas word **internasionale Klein-blou** soos volg voorgestel:

## Sien ook 
* Lys van kleure
Dodgers-blou

**Dodgers-blou** is die kleur van die Los Angeles Dodgers-bofbalklub, 'n ligte skakering van blou.

## Kleurkoördinate 
Volgens verskeie kleurskemas word **Dodgers-blou** soos volg voorgestel:

## Sien ook 
* Lys van kleure
Skrofulose

**Skrofulose** is 'n verouderde term vir tuberkulose van die skelet of die limfkliere (Mikobakteriële servikale limfadenitis), veral in kinders.

duimnael|links|Koning Clovis I genees skrofulose deur aanraking.
Die ou Engelse naam is die "King's Evil" omdat geglo is dat die siekte genees kon word deur aanraking deur die heersende monarg ("The King's Touch").  Die gebruik het veral in Frankryk en Engeland posgevat.

## Verwysings 
## Eksterne skakels 
*
Sanktus

Die **Sanktus** is die derde vaste gesang van die Rooms-Katolieke erediens (die Mis).  Dit is 'n onderdeel van die eucharistiese gebed en volg op die "prefasie".  Die naam van die lied is afgelei van die eerste drie woorde daarvan.  Na die Sanktus volg die "kanon".
duimnael|regs|Engel met die Sanktusteks

Die Sanktus bestaan uit twee dele; die Sanktus self, gebaseer op Jesaja  6:3 (1933 vertaling)

: "En die een het die ander toegeroep en gesê: Heilig, heilig, heilig is die Here van die leërskare. Die hele aarde is van sy heerlikheid vol!"

en die Benediktus, gebaseer op Matteus 21:9 (Die intog in Jerusalem; 1933 vertaling)

: "En die skare wat voor geloop het en die wat gevolg het, het uitgeroep en gesê: Hosanna vir die Seun van Dawid! Geseënd is hy wat kom in die Naam van die Here! Hosanna in die hoogste hemele!"

Die eerste deel kom uit die Joodse liturgie van die sabbatoggend,  die "kedusja". Die Sanktus is in gevoer deur Pous Sixtus I en word deur die priester en die gelowiges saam gesing. Dit is waarskynlik die oudste stuk volksang van die Mis.  Sedert 4 Desember 1963 toe die Mis ook in die volkstaal opgedra mog word, is verskeie vertalings in baie tale gemaak.

In Latyn is die woorde van die Sanktus soos volg:

: " Sanctus, Sanctus, Sanctus,Dominus Deus Sabaoth;Pleni sunt cæli et terra gloria tua.Hosanna in excelsis.Benedictus, qui venit in nomine Domini.Hosanna in excelsis."

Vry in Afrikaans vertaal as:
: "Heilig, helig, heiligHere God van die leërskareDie hemel en aarde is vol van U heerlikheidHosanna in die HogeGeseënd is Hy wat kom in die naam van die HereHosanna in die Hoge"

## Verwysings
Sinabargroen

Die kleur **sinabargroen** is 'n skakering van groen. Die pigment word gemaak van 'n mengsel van Pruisiese blou en chroomgeel, dus nie in die natuur gevind nie en die verwysing na sinabar is fantasie.

## Kleurkoördinate 
Volgens verskeie kleurskemas word **Sinabargroen** as volg voorgestel:

## Sien ook 
* Lys van kleure
Suurlemoenroom (kleur)

duimnael|regs|280px|'n Suurlemoenroomkoek
**Suurlemoenroom** is 'n kleur wat herinner aan 'n suurlemoenroomkoek se kleur.

## Kleurkoördinate 
Volgens verskeie kleurskemas word **suurlemoenroom** as volg voorgestel:

 	
## Sien ook 
* Lys van kleure
Persiese groen

**Persiese groen** is 'n kleur, 'n blou skakering van groen.

Persiese groen is 'n kleur wat gebruik word in pottebakkery en Persiese matte in Iran.

Ander kleure wat verband hou met Persië sluit in Persiese rooi en Persiese blou. Die kleur Persiese groen is vernoem na die groen kleur wat gebruik word in 'n paar Persiese pottebakkerye en is 'n kleurvoorstelling van die mineraal malagiet. Dit is 'n gewilde kleur in Iran omdat die groen kleur tuine, die natuur, die hemel en heiligheid simboliseer. 

Die eerste opgetekende gebruik van Persiese groen as 'n kleurnaam in Engels was in 1892.

## Kleurkoördinate 
Volgens verskeie kleurskemas word **Persiese groen** as volg voorgestel:

 	
## Sien ook 
* Lys van kleure
Suurlemoen (kleur)

duimnael|regs|280px|Suurlemoene se geel skil.
**Suurlemoen** is 'n helder geel kleur wat verwys na die kleur van 'n ryp suurlemoen se skil.

## Kleurkoördinate 
Volgens verskeie kleurskemas word **suurlemoen** as volg voorgestel:

## Sien ook 
* Lys van kleure
Pomegranaat (kleur)

**Pomegranaat** is 'n rooierige skakering van oranje.

Pomegranaat is 'n kleur wat soos die kleur van die vrug met dieselfde naam lyk. Hierdie kleur kan ook beskryf word as 'n medium oranje-rooi. Dit is soortgelyk aan koraal en vermiljoen. Die eerste gebruik van die term om dié kleur te beskryf was in 1919.

## Kleurkoördinate 
Volgens verskeie kleurskemas word **pomegranaat** as volg voorgestel:

## Sien ook 
* Lys van kleure
Taupe (kleur)

**Taupe** is 'n kleur, 'n donker skakering tussen bruin en grys.

Die woord **taupe** is afgelei van die Franse naamwoord wat "mol" beteken. Die naam het oorspronklik verwys na die gemiddelde kleur van die Franse mol, maar teen die 1940's is die gebruik daarvan uitgebrei om 'n wyer verskeidenheid van skakerings in te sluit.

Volgens die woordeboek van kleur, was die eerste gebruik van "taupe" as 'n kleurnaam in Engels in die vroeë 19de eeu; maar die vroegste verwysing na die kleur in die Oxford English Dictionary, is eers in 1911.

## Kleurkoördinate 
Volgens verskeie kleurskemas word **taupe** as volg voorgestel:

## Sien ook 
* Lys van kleure
Kepler-32

**Kepler-32** is ’n hoofreeksster van spektraaltipe M1V sowat 1301,1&nbsp;ligjare van die Aarde af in die sterrebeeld Swaan. Dit is in Januarie&nbsp;2012 deur die Kepler-ruimteteleskoop ontdek.

Die ster het ’n massa van , ’n radius van  en ’n temperatuur van 3&nbsp;900&nbsp;K – dit het dus sowat die helfte van die son se massa en radius en twee derdes van die Son se temperatuur.  Die eerste twee planete wat om die ster ontdek is, was Kepler-32b en Kepler-32c. In April 2013 is die bestaan van nog drie planete bevestig. Die massa van die planete kon egter nie akkuraat gemeet word nie.

## Planetêre stelsel 
## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Bole (kleur)

**Bole** is 'n kleur (nie "Bollie" nie!), 'n skakering tussen bruin en maroen.

Volgens die woordeboek van kleur, was die eerste gebruik van "bole" as 'n kleurnaam in Engels reeds in 1386.

## Kleurkoördinate 
Volgens verskeie kleurskemas word **bole** as volg voorgestel:

## Sien ook 
* Lys van kleure
Kepler-186

**Kepler-186** is ’n hoofreeksster van spektraaltipe M1. Dis ’n rooidwergster sowat 492&nbsp;ligjare van die Aarde af in die sterrebeeld Swaan. Dit is effens koeler as die Son met sowat die helfte van die Son se metaalinhoud. Dit het vyf bevestigde eksoplanete, onder meer die eerste aardgrootte-wêreld wat in die bewoonbare sone van ’n ster ontdek is: Kepler-186f. Kepler-186b, c, d en e is te naby aan die ster om vloeibare water op die oppervlak te hê.

## Planetêre stelsel 
In Augustus 2013 is vermoed die ster het ’n planeetstelsel. Vier planete is in Februarie 2014 bevestig en die vyfde een in April 2014. Al vyf planete het vermoedelik rotsoppervlakke. Die kleinste een, Kepler-186b, is net 8% groter as die Aarde en die grootste een, Kepler-186d, amper 40% groter.

Die vier binneste planete het waarskynlik ’n sinchroniese rotasie, maar Kepler-186f is verder weg van die ster. Vanweë die stadige evolusie van rooidwerge kan die ouderdom van die Kepler-186-stelsel nie akkuraat bepaal word nie, maar dit is waarskynlik ’n paar miljard jaar oud.

## Verwysings 
## Eksterne skakels 
* Eerste moontlike bewoonbare planete , PHL

* 15px Hierdie artikel is vertaal uit die Engelse Wikipedia
Kepler-102

**Kepler-102** is ’n hoofreeksster met vyf bekende eksoplanete. Sy ligsterkte is effens laer as dié van die Son.

Die bestaan van vyf planete om die ster is in Januarie 2014 aangekondig; drie van hulle is kleiner as die Aarde. Net een planeet se massa kon vasgestel word.

## Planetêre stelsel 
## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Sonvlek

duimnael|260px|Die Son met duidelik waarneembare sonvlekke (1992).
**Sonvlekke** is relatief donker kolle op die Son se oppervlak. Dit hou verband met relatief koeler plekke op die Son. Dié afkoeling word veroorsaak deur sterk magneetvelde wat die konveksie van plasma bemoeilik en so die hittetoevoer vanuit die binneste deel van die ster tydelik verminder. Ná ’n tyd verdwyn die sonvlekke weer. Dit kom gewoonlik in pare voor, elk met ’n teenoorgestelde magneetpool.

Die aantal sonvlekke kan as 'n maatstaf dien van die Son se aktiwiteit: hoe meer daar te siene is, hoe meer aktief is die son. 'n Akiewe son produseer kort ontploffings van energie waar gelade deeltjes vrykom. Wanneer die deeltjies die aardse atmosfeer binnedring, kan dit Poollig veroorsaaak. Die kans vir Poollig is die grootste in jare met baie sonaktiwiteit.

Gemiddeld om die elf jaar, in 'n "aktiewe" periode, wissel die Son se magnetiese pole van plek. Die laaste keer dat dit gebeur het was einde Desember 2013. Die volgende keer dat die pole van posisie gaan wissel sal in 2024 wees. Die poolverskuiwing vind altyd op die sonmaksimum plaas, die periode van die grootste sonaktiwiteit in die elfjarige siklus van die Son.

## Verwysings
Alexander du Toit

Dr. **Alexander Logie du Toit** (14 Maart 1878 – 25 Februarie 1948) was 'n Suid-Afrikaanse geoloog. Hy is in Kaapstad gebore en is van Afrikaans-Skotse afkoms. Hy studeer eers aan die Diocesan College en die Suid-Afrikaanse Kollege en gaan dan na Glasgow waar hy in 1899 as 'n myningenieur kwalifiseer. Hy spesialiseer in geologie en word op 23 jarige ouderdom  aangestel as lektor aan die *Universiteit van Glasgow*. In 1903 keer hy terug na Suid-Afrika en sluit aan by die Geologiese Kommissie in die Kaap. Later was hy werksaam as 'n geoloog vir die Departement Besproeiing en vir De Beers. Hy was 'n ondersteuner van Alfred Wegener se teorie oor kontinentale drywing. Hy verwerf wêreldwye aansien met sy deeglike en omvattende werk. Hy het in 1926 sy eerste uitgawe van *The Geology of South Africa* gepubliseer met opvolg uitgawes in 1939 en 1954. In 1943 word hy as 'n *fellow* verkies tot die Royal Society. Hy het veral beroemd geword vir sy geskrifte oor kontinentale drywing. In 1927 het hy Gustaaf Molengraaff ontmoet tydens Molengraaf se Shaler-gedenkekspedisie. Hy is in 1948 in Kaapstad oorlede. Die Geologiese Vereniging van Suid-Afrika hou jaarliks 'n Alex du Toit Gedenklesing ter ere van die werk en vooruitgang wat hy vir geologie in Suid-Afrika gedoen het.

## Verwysing 
## Bron 
* *Ensiklopedie van Suidelike Afrika*, Eric Rosenthal, 1967.
Guarrieko

**Guarrieko** (*Fockea capensis*) is 'n endemiese en buitengewoon seldsame plant wat in die Suid-Kaap aangetref word. Een van die plante is in 1798 in die tuin van die Imperiale Oostenrykse paleis van Schönbrunn geplant en leef vandag nog. Die plant was op 'n tyd as uitgesterf beskou, maar is in 1906 deur dr. Rudolf Marloth naby Barrydale en Willowmore herontdek.

## Galery 

Fockea capensis.png
Fockea capensis Sonnenuhrhaus Schönbrunn.jpg
Sundial House (Schönbrunn) Fockea capensis 20080216 b.jpg
Sundial House (Schönbrunn) Fockea capensis 20080216 c.jpg
Fockea capensis 50D 1173.jpg
Fockea capensis2.png

## Bronnelys 
* *Ensiklopedie van Suidelike Afrika*, Eric Rosenthal, 1967.
* REDLIST Sanbi
* Plants of the World Online

## Eksterne skakels 
*
Hermann Wilhelm Rudolf Marloth

**Hermann Wilhelm Rudolf Marloth** (*Lübben, Duitsland, 28 Desember 1855 - Caledon, 15 Mei 1931) was 'n Suid-Afrikaanse plantkundige en is in Lübben, Duitsland gebore. Hy studeer aan die Universiteit van Berlyn, maar verhuis in 1883 na Suid-Afrika waar hy aangestel word in die leerstoel vir Chemie aan die *Victoria-Kollege*, die hedendaagse Universiteit van Stellenbosch. Hy doseer later in ander wetenskappe en verwerf gou roem. Van sy werke is die *The Flora of South Africa* wat tans baie duur is. Hy het in 1906 die Guarrieko herontdek. Sy botaniese outeursafkorting is ***Marloth***. Marlothpark is na hom vernoem.

Spesies na hom vernoem is onder andere:
* *Agathosma marlothii*
* *Dipcadi marlothii*
* *Aloe marlothii*

## Sien ook 
* Lys van botaniste volgens outeursafkorting

## Bron 
* *Ensiklopedie van Suidelike Afrika*, Eric Rosenthal, 1967.
Port Grosvenor

**Port Grosvenor** is 'n nedersetting aan die Wildekus tussen Port St. Johns en Port Edward. Die hawe is in 1878 deur kaptein Sidney Turner gestig, naby waar die wrak van die Grosvenor is. Die Britse owerheid het die hawe egter in 1885 gesluit omrede hulle dit nie kon beheer nie en bang was vir wapensmokkelary. Die hawe was nooit baie besig nie.

## Sien ook 
* Lys van dorpe in Suid-Afrika.

## Bron 
* *Ensiklopedie van Suidelike Afrika*, Eric Rosenthal, 1967.
Godheid

’n **God** of **godheid** (vroulik: **godin**) is ’n hipotetiese bonatuurlike entiteit wat in ’n geloof as ’n magtige, bomenslike wese aanbid word en as verantwoordelik beskou word vir bepaalde aspekte van die werklikheid of vir die werklikheid as ’n geheel. Gode word soms beskou as wesens wat op die aarde lewe, met name van die natuurelemente, of in die hemel of ’n onderaardse wêreld. 

## Verskillende gelowe
In sommige gelowe word net een god aanbid (monoteïsme), soos die Christendom, Islam en die Jodedom, en in ander gelowe is daar meer as een god (politeïsme), soos in die Griekse en Romeinse mitologie en Hindoeïsme. 

Henoteïstiese gelowe aanvaar een opperste god, maar ontken nie die bestaan van ander gode nie en beskou hulle as aspekte van dieselfde goddelike beginsel. 

Hoewel die meeste monoteïstiese gelowe hulle god as alomteenwoordig en vir ewig beskou, is dit nie noodsaaklik in die definisie van ’n "godheid" nie. Verskeie kulture stel hulle gode anders voor. terwyl ander gelowe op verskeie maniere na hulle gode verwys – manlik, vroulik of sonder geslag.

Histories het baie antieke kulture, insluitende dië van Mesopotamië, Antieke Egipte, Antieke Griekeland en die Antieke Romeine, natuurverskynsels vergoddelik. Sommige gode, soos die Vediese gode, is as etiese begrippe beskou.

## Verwysings 
## Eksterne skakels
Vanielje (kleur)

Die kleur **vanielje** is 'n ryk skakering van afwit, sowel as 'n mediumdowwe skakering van geel.

Volgens die woordeboek van kleure, was die eerste opgetekende gebruik van "vanielje" as 'n kleurnaam in Engels in 1925.

## Kleurkoördinate 
Volgens verskeie kleurskemas word **vanielje** as volg voorgestel:

## Sien ook 
* Lys van kleure
X- en Y-bosone

In deeltjiefisika is die **X- en Y-bosone** (soms saam **X-bosone** genoem) hipotetiese elementêre deeltjies soortgelyk aan die W- en Z-bosone, maar dit stem ooreen met ’n nuwe soort krag wat voorspel is in die Georgi-Glashow-model.

## Verwysings
Fuchsia (Crayolakleur)

duimnael|regs|180px|'n Fuchsiablom

Die kleur **fuchsia** is 'n ligpers pigment, vernoem na die kleur van fuchsia blomme. 

## Kleurkoördinate 
Volgens verskeie kleurskemas word **fuchsia** as volg voorgestel:

## Sien ook 
* Lys van kleure
Staalpienk

**Staalpienk** is 'n kleur, 'n diep skakering van magenta.

## Kleurkoördinate 
Volgens verskeie kleurskemas word **staalpienk** as volg voorgestel:

 	 	
## Sien ook 
* Lys van kleure
Waterwortels

***Fockea*** is 'n genus van sukkulente struikgewasse wat inheems aan Suider-Afrika is. Hierdie spesies staan gesamentlik as die **waterwortels** of **kambroëns** bekend. Hulle het 'n kenmerkende bolvormige *koudeks* (verdikte wortel of knol direk bokant die grond), al die plante is geofiete. Van die spesies is eetbaar.

## Spesies 
Daar is net ses spesies wat aan die genus behoort:

* *Fockea angustifolia* K.Schum.
* *Fockea capensis* Endl.
* *Fockea comaru* (E.Mey.) N.E.Br.
* *Fockea edulis* (Thunb.) K.Schum.
* *Fockea multiflora* K.Schum.
* *Fockea sinuata* (E.Mey.) Druce

## Verwysings
Industrial and Mining Water Research Unit

Die **Industrial and Mining Water Research Unit** (**IMWaRU** – Industriële en Mynbou Waternavorsingeenheid) is 'n navorsingsgroep gebaseer in die Skool vir Chemiese en Metallurgiese Ingenieurswese aan die Universiteit van die Witwatersrand, Johannesburg.

## Eenheidstruktuur 
Die eenheid doen navorsing oor kruisdissiplinêre waterkwessies wat verband hou met die nywerheid en mynbou. Die groep bestaan uit deskundiges in chemiese ingenieurswese, mikrobiologie en ander wetenskappe.

## Samewerking 
Die eenheid spesialiseer in waterprobleme wat verband hou met nywerheid en mynbou.

Die lede van die groep het aanbiedings gelewer by: 
* Water Institute of Southern Africa 2012 (Kaapstad); 

* International Conference on Energy, Nanotechnology and Environmental Sciences 2013 (Johannesburg);

* International Conference on Power Science and Engineering 2013 (Parys, Frankryk);

* Water in Mining 2013 (Brisbane, Australië); 

* Water in Mining 2014 (Viña del Mar, Chile);

* Water Institute of Southern Africa 2014 (Mbombela), en meer;

*International Conference on Acid Rock Drainage 2015 (Santiago, Chile);

*25th Annual SETAC European Meeting 2015 (Barcelona, Spanje);

* African Utility Week 2015 (Kaapstad);

* Sustainability Week 2015 (Water Resource Seminar) (Pretoria);

* Life Cycle Management 2015 (Bordeaux, Frankryk);

* School of Chemical and Metallurgical Engineering 21st Birthday conference;

* Water Institute of Southern Africa 2016 (Durban);

* Hydrometallurgy 2016 (Kaapstad);

* International Conference on Environment, Materials and Green Technology (Sebokeng);

* International Conference on Sustainable Materials Processing and Manufacturing (SMPM 2017) (Skukuza, Krugerwildtuin).

## Navorsing 
Die groep het 'n wye verskeidenheid van navorsingspublikasies in die temas hieronder gepubliseer:

* Suurmynwaterbestuur (SMW/AMD) – metodes om SMW te verminder, te behandel en te bestuur.
* Algestudies – insluitend skoon water en as 'n bron van biomassa vir biodiesel.
* Bioraffinaderye – aanwending van biomassa vir waardetoevoeging tot produkte, insluitend die verkryging daarvan deur dubbeldoelwaterbehandeling.
* Geboude vleilande (GV/CW) – sanering van afvalwater deur fasilitering van natuurlike biologiese prosesse.
* Ekologiese ingenieurswese – bestudering van die skepping en handhawing van saamwoonomstandighede vir mense en hul omgewing.
* Industriële biotegnologie – die gebruik van biotegnologie in waterverwante toepassings, bv. vir watersuiwering en watervermindering.
* Bedryfsekologie – die gebruik van volhoubaarheidsbeginsels om die impak op die omgewing te verminder; veral met betrekking tot water.
* Lewensiklusassessering (LSA/LCA) – kwantifisering en minimalisering van vloeibare, vaste of gasagtige afval op terreine wat voedselverwerking, industriële bioverwerking en ander insluit.
* Membraantegnologie
* Nanotegnologie
* Osoon – bepaling van optimale behandelingstegnieke vir koelwater-suiweringstelsels, chemies teenoor osoon.
* Watervoetspoor (WV/WF) – kwantifisering en minimalisering van watergebruik op onder meer myn- en papier- en pulpterreine.
* Watersuiwering
* en meer.

## Verwysings
Karmyn

**Karmyn** is 'n kleur, 'n skakering van rooi.

## Kleurkoördinate 
duimnael|regs|'n Karmynkleurige muur in Meksiko
duimnael|regs|Karmynkleurige blare van 'n populiervy (*Ficus religiosa*) in Indië
Volgens verskeie kleurskemas word **karmyn** as volg voorgestel:

 	 	
## Sien ook 
* Lys van kleure
Bondelswart-opstand

Die **Bondelswart-opstand** was 'n omstrede en gewelddadige voorval in Suidwes-Afrika, wat destyds onder Volkebond-mandaat deur die Suid-Afrikaanse regering geadministreer is.

In 1917 het die Suid-Afrikaanse administrasie 'n belasting op honde ingestel en dit in 1921 verhoog. Die Bondelswarts, 'n Khoikhoi-groep, het die belasting verwerp en was teen verskeie van die nuwe administrasie se beleide gekant. Hulle het ook beskerming aan vyf mans, teen wie lasbriewe uitgereik is, verleen.

Daar is verskillende menings oor die voorval, maar volgens die historikus Neta Crawford is daar algemeen in Mei 1922 geglo dat die Bondelswarts hulself voorberei het om te veg, of ten minste om hulself te verdedig. Die administrasie het dit as 'n rebellie van 500 tot 600 mense beskou, wat hulle wou onderdruk. Daar is beweer dat 200 van hulle gewapen was (hoewel net sowat 40 wapens afgeneem is nadat die groep verpletter is).

Gysbert Hofmeyr, die destydse administrateur, het 400 gewapende mans georganiseer en 'n vliegtuig ingestuur om die Bondelswarts te bombardeer. Ongeveer 100 Bondelswarts is gedood, insluitend 'n paar vroue en kinders. 'n Verdere 468 mense is óf gewond óf gevange geneem.

## Verwysings
Alfa Laval

**Alfa Laval AB** is 'n Sweedse maatskappy, in 1883 gestig deur Gustaf de Laval en Oscar Lamm. Die maatskappy, wat met die skeiding van oplossings begin het, dryf nou handel in die produksie van gespesialiseerde produkte en oplossings vir die swaar industrie. Die produkte word gebruik vir hitte, verkoel, skeiding en vervoer van produkte soos olie, water, chemikalieë, drank, voedsel, stysel en farmaseutiese produkte.

duimnael|links|250px|Advertensie van 1899
Alfa Laval se hoofkwartier is in Lund, Swede en het filiaalmaatskappye in meer as 35 lande regoor die wêreld, insluitend Suid-Afrika, Denemarke, Italië, Indië, Japan, China, Nederland en die Verenigde State van Amerika. In 2012 het Alfa Laval 'n globale arbeidsmag van 16 419 werknemers en 'n inkomste van VS$ 4 520.96 miljoen gehad. Alfa Laval is 'n swaarnywerheidsmaatskappy wat fokus op grootskaalse bedrywighede, soos mariene, energie- en voedselnywerhede. Behalwe die verkoop van toerusting, is Alfa Laval bedrywig met die uitkontrakteer van indiwiduele oplossings om te voldoen aan die eise van swaarindustrie.

## Alfa Laval in die skeepsbedryf 
Alfa Laval is bekend in die maritieme bedryf as 'n vervaardiger van skeepstoerusting. Alfa Laval vervaardig kleppe, pompe, hitteruilers, verdampers, distilleerders, olieskeiers, oliefilters, en al die ander hardeware noodsaaklik vir die werking van 'n skip se enjinkamer. Sedert 2011 het Alfa Laval sy mariene en dieselafdelings in een afdeling gekonsolideer, "Marine & Diesel", in 'n poging om die logistiek en administrasie van sy marienevleuel te vereenvoudig.

## Verwysings
Toon van den Heever

**Toon van den Heever** (1894-1956) was 'n Suid-Afrikaanse regter, digter en Hertzogprys-wenner. Een van sy gedigte, *In Die Hoëveld* is getoonset en in die FAK-sangbundel opgeneem.

## Biografie 
François Petrus van den Heever is op 29 November 1894 in Heidelberg, Transvaal, gebore. Hy studeer regte aan die Universiteit van Pretoria waarna hy 'n landdros word.

Hy het op Montagu skoolgegaan en aan die Hoërskool Ermelo gematrikuleer, waarna hy aan die Transvaalse Universiteitskollege gaan studeer het. Hy was aanvanklik onderwyser, maar het na voltooiing van private studie in die regte as advokaat in Windhoek gepraktiseer. Daarna was hy regter in Windhoek en Bloemfontein en in 1948 het hy appelregter geword. As regsman het hy hom beywer vir die gebruik van Afrikaans op die regbank.

Van den Heever het in die Bondelswart-opstand in die destydse Suidwes-Afrika geveg. Hy was 'n bekwame violis en musikus. Sy skryftalent het hom die Hertzog-prys in 1951 besorg. Hy het hom as vlieënier bekwaam en die land in sy privaat vliegtuig deurkruis. As gevolg van sy belangstelling in die lugvaart is hy tot erekolonel in die lugmag benoem. Hy was ook 'n kranige boogskutter en 'n goeie rolbalspeler.

Sy eerste digbundel, *Gedigte*, het in 1919 verskyn en is later met sekere weglatings en toevoegings weer onder die titel *Eugene en ander gedigte* (1931) gepubliseer. In hierdie werk kom die digter na vore as die twyfelende mens wat teen die wette van God in opstand kom en sinies sy toevlug soek in die kortstondige, sinlike genot. In 1948 het sy prosabundel *Gerwe uit die erfpag van Skoppensboer*, verskyn, wat hoofsaaklik beelde van die Hoëveldse plaaslewe en jeugherinneringe bevat.

Die titel van sy tweede digbundel, *Die speelman van Dorestad* (1949), is ontleen aan die geskiedenis van die Noormanne wat in die 9e eeu 'n strooptog op die stad Dorestad aan die monding van die Ryn uitgevoer het. 'n Siklus in die bundel is op die gebeure gebaseer. Ander verse in hierdie bundel, veral die sonnet te, word oor die algemeen as heelwat swakker as die werk in sy eerste bundel beskou.

Die Toon van den Heeverprys vir Regswetenskap wat deur die Suid-Afrikaanse Akademie vir Wetenskap en Kuns toegeken word, is na Van den Heever genoem.

Hy is op 29 Januarie 1956, op 61-jarige ouderdom in Bloemfontein, waar hy die appèlregter was, in die Oranje-Vrystaat oorlede. Hoewel Van den Heever min geskryf het, word hy as die leidende figuur onder die Afrikaanse digters van na die Eerste Wêreldoorlog beskou.

## Bibliografie 
Enkele van sy boeke:
* Gerwe uit die erfpag van Skoppensboer, Afrikaanse pers-boekhandel, 1948
* Die speelman van Dorestad, APB, 1949
* Eugene en ander gedigte, J.L. Van Schaik, 1961

## Sien ook 
* Lys van Afrikaanse digters

## Bronne 
* Wêreldspektrum, 1982, , volume 28, bl. 11

## Verwysings
Leading lady

**Leading Lady** is 'n Suid-Afrikaanse rolprent wat op 28 November 2014 in Suid-Afrika vrygestel is. Die film word ook in die VSA versprei en sal daar in teaters vertoon word. Dit is in Londen, die Oos-Vrystaat, Heidelberg en Johannesburg verfilm.

Leading Lady het in die eerste naweek meer as R1,368 miljoen by die loket verdien. Dit is meer as wat die romantiese komedie, Semi-soet met sy openingsnwaweek ingebring het (R1,3 miljoen).

## Genre 
Die rolprent is ’n romantiese komedie. Dit het geen ouderdomsperk nie, maar ouerleiding word aanbeveel.

## Hoorrolspelers 
* Katie McGrath as Jodi Rutherford
* Bok van Blerk as Kobus Willemse
*  as Daniel Taylor
* Brümilda van Rensburg as Magdaleen Willemse
* André Stolz as Japie van der Merwe
* Eduan van Jaarsveldt as Johan Willemse
* Craig Palm as Petrus Engelbreght
*  as Sarah Novuka
Asook andere.

## Storielyn 
Leading Lady vertel die verhaal van ’n jong opkomende Britse aktrise, Jodi Rutherford, wat Kobus Willemse, ’n Suid-Afrikaanse boer van Brandfort, oorreed om haar te help om voor te berei vir die uitdagende rol as ’n Afrikaanse oorlogsheldin in 'n Hollywoodse rolprent. In ruil daarvoor kry sy die geleentheid om die jaarlikse konsert op Willemse se plaas te reël en die regie te behartig.

## Verwysings 
## Eksterne skakels 
*
Perdstandbeeld

duimnael|280px|Die perdstandbeeld

Op 'n verkeerseiland op die kruising van Rinkstraat, Kaap- en Russellweg in Port Elizabeth staan 'n standbeeld van 'n lewensgroot perd. Dit herdenk die duisende perde wat tydens die Tweede Vryheidsoorlog vermink is en gesterf het. Alleen al aan Britse kant het meer as 300 000 perde in die oorlog omgekom. Hierdie is die enigste beeld in Suid-Afrika wat uitsluitlik aan 'n perd gewy is.

Die beeld toon 'n Tommie wat voor sy perd kniel om hom uit 'n emmer te laat drink. Aan die voorkant bestaan die voetstuk uit 'n suipbak vir verbygaande perde. Op die voetstuk is die inskripsie:

Harriet Meyer het die inisiatief geneem vir die oprigting van die standbeeld en geld in Suid-Afrika en Engeland daarvoor ingesamel. Jospeh Whitehead was die beeldhouer. Dit is op 11 Januarie 1905 deur die burgemeester, A. Fettes, onthul. Vroeg in April 2015 is die beeld ernstig gevandaliseer.

## Eksterne skakels 
*
Jack Hindon

Kaptein **Oliver John Hindon** (20 April 1874 – 19 Maart 1919), bekend as *Jack*, was 'n Boereverkenner tydens die Tweede Vryheidsoorlog. Hy is in Engeland gebore en sluit by die Britse leër aan as 'n trommelaar. Hy kom na Suid-Afrika as 'n veertienjarige toe sy regiment na Zoeloeland verplaas word. Hy en 'n paar seuns dros nadat sy sersant-majoor hulle sleg behandel het. Hulle gaan na die Transvaal waar hulle 'n tydlank op die myne werk. Hy word later 'n suksesvolle bouer en boer op Middelburg. Hy staan die ZAR by tydens die Jameson-inval en burgerskap word aan hom toegeken as erkenning vir sy diens. Hy sluit aan by die Republikeinse Berede Polisie.

Met die uitbreek van die Tweede Vryheidsoorlog sluit hy aan by die Boeremagte. Hy werk saam met Danie Theron en word 'n legendariese figuur as gevolg van sy dapperheid en waaghalsigheid. Tydens die Slag van Thabanyama op 20-22 Januarie 1900 word hy, Henri Slegtkamp en De Roos bekend toe hulle drie alleen generaal Buller se magte terughou. Later was hy in bevel van sy eie korps en het groot skade aangerig deur onder andere Britse spoorweglyne op te blaas. Op 28 Junie 1901 blaas hy die spoorlyn op digby Uitkyk stasie, omgewing Balmoral, op 4 Julie 1901 ontspoor hy 'n trein suid van Naboomspruit en op 31 Augustus ontspoor hy 'n trein tussen Waterval en Hammanskraal. Hy word platgetrek met koors net voor die oorlog tot 'n einde kom en was nooit gevang nie en word as 'n Bittereinder gereken. Hy is in Pretoria oorlede.

## Sien ook 
* Suid-Afrikaanse militêre dekorasies: 1952–1975

## Bronne 
* *Ensiklopedie van Suidelike Afrika*, Eric Rosenthal, 1967
* *The War Reporter*. J.E.H. Grobler. Jonathan Ball Publishers. 2004.
Slag van Tabanyama

Die **Slag van Tabanyama** het plaasgevind vanaf 19 Januarie 1900 tot 22 Januarie tydens die Tweede Vryheidsoorlog tussen die magte van generaals Louis Botha en Buller. Dié slag is gevolg deur die Slag van Spioenkop.

## Bron 
* *The War Reporter*. J.E.H. Grobler. Jonathan Ball Publishers. 2004.
Rietvlei-natuurreservaat

Die **Rietvlei-natuurreservaat** is 'n natuurreservaat net suidoos van Pretoria in Gauteng, Suid-Afrika. Dit word deur die Stad Tshwane Metropolitaanse Munisipaliteit bestuur. 'n Netwerk van teer- en grondpaaie deurkruis die gebied, wat die reservaat vir besoekers en bestuur toeganklik maak. Dié natuurreservaat moet nie verwar word met die *Rietvlei Zoo Farm* in Alberton, of met Rietvlei-vleilandreservaat te Table View, Kaapstad, nie.

## Geskiedenis 
Rietvlei-natuurreservaat is geleë in die gebied waar die plaas Doornkloof in 1841 deur Daniel Elardus Erasmus uitgelê is. Sy seun Michiel Christiaan Elardus Erasmus het later 'n gedeelte van die plaas Rietvlei oorgeneem waar hy gewoon het totdat hy op 8 Junie 1895 oorlede is. Michiel is te Rietvlei begrawe. Cecelia Thomas, weduwee van Thomas "Groot Tom" Moodie, 'n boer van die distrik Bethlehem in die Vrystaat, is ook hier begrawe. Daar is 'n historiese klipskans in die reservaat te sien, waar die Britse magte 'n kanon gedurende die tweede besetting van Pretoria tydens die Anglo-Boereoorlog geïnstalleer het.

## Ligging en geografie 
Die reservaat lê wes van die R21-snelweg (na die OR Tambo Lughawe) en noordoos van die R50-provinsiale pad (na Delmas/Bapsfontein). Dit beslaan 'n oppervlakte van 38 vierkante kilometer bestaande uit bedreigde bakenveld, laagliggende vleie, strome en lae heuwels, en omvat onder andere die Rietvleidam. Die park is gemiddeld 1&nbsp;525 meter bokant seevlak. Die hoogste punt is op 1&nbsp;542 m en die laagste punt op 1&nbsp;473 m (by die dam se uitvloei). Die Maraisdam, 'n voederdam vir die Rietvleidam, is in die suide van die reservaat geleë. Verskeie strome loop deur die reservaat, onder andere die Renosterloop, Rietvleirivier, Moodie-se-loop, Sesmylspruit, Grootfonteinspruit en Bokkie-se-loop.

## Fauna en flora 
Na raming is daar 1&nbsp;600 stuks wild in die reservaat, insluitend blesbokke, swartwildebeeste, rooihartbeeste, elande, bontkwaggas, waterbokke, rietbokke, springbokke, rooiribbokke, steenbok, duikers, witrenosters, buffels, seekoeie, jagluiperde en jakkalse. Daar is ook ongeveer 319 soorte voëls in die reservaat. Die leeukamp is slegs deur begeleide toere vir besoekers toeganklik.

Inheemse bome, tipies van die Hoëveld, kom in klein groepies voor. Uitheemse bome soos populiere, bloekombome en wattelbome kom op groot dele van die reservaat voor, maar hierdie indringerspesies word aktief deur die reservaatbestuur beheer. Daar is 73 soorte grasse in die reservaat, asook 147 soorte kruidplante wat tussen die gras voorkom.

## Bedreigings 
Omdat die reservaat in een van die digbevolkste gebiede van Suid-Afrika lê, word dit voortdurend deur uitbreiding en menslike ontwikkeling bedreig.

## Fotogalery 

Map-South Africa-Tshwane-Reitvlei01.svg|Kaart van die reservaat
South Africa-Tshwane-Rietvlei01.jpg|Inligtingsbord by ingang
Giant Kingfisher-002.jpg|'n Reusevisvanger in die Rietvlei-natuurreservaat
South Africa-Tshwane-Rietvlei04.jpg|Binnekant van 'n voëlskuiling

## Eksterne skakels 
* Rietvlei Natuurreservaat op die Stad Tshwane se webtuiste 
* Vriende van Rietvlei

## Verwysings
Mandaryns

**Mandaryns** (Vereenvoudigde Chinees: 官话, Tradisionele Chinees: 官話, pinyin: *Guānhuà*, letterlik: "taal van die beamptes"), ook **Hoog-Chinees** of **Mandaryn-Chinees** genoem, is 'n groep van verwante variëteite van Chinees wat in die meeste van die noorde en die suidweste van China gepraat word.

[duimnael|links|Die woord *Guānhuà* ("Mandaryns") geskryf in [Tradisionele Chinese karakters|Tradisionele Chinese (links) en Vereenvoudigde Chinese (regs) karakters]]
Omdat die meeste Mandarynsdialekte in die noorde gepraat word, word die groep ook **Noordelike dialekte** (北方话, *běifānghuà*) genoem. Indien die Mandarynsgroep as een taal gereken word, soos dikwels in akademiese literatuur, het dit meer moedertaalsprekers (byna 'n miljard) as enige ander taal ter wêreld. Soms word die Jin-dialek by Mandaryns ingereken.

Mandaryns is die amptelike taal van die Volksrepubliek China en die Republiek China, een van die amptelike tale van Hongkong (saam met Engels en Kantonees), Macau (saam met Kantonees en Portugees) en Singapoer (saam met Engels, Maleis en Tamil). Daarbenewens vorm Mandaryns saam met Arabies, Engels, Frans, Russies en Spaans die amptelike tale van die Verenigde Nasies.

Mandaryns word met Chinese karakters geskryf.

## Verwysings 
## Eksterne skakels 
*
Brit Awards

Die **Brit Awards** (soms **BRIT Awards** of afgekort as **Brits**) is die jaarlikse Britse toekenningsaand vir uitnemendheid in die land se musiekbedryf. Dit stem ooreen met die Amerikaanse Grammys. Die naam was oorspronklik ’n afkorting van "Britse" of "Britannia" (die pryse is in die begin geborg deur die Britannia-musiekklub), maar staan deesdae vir British Record Industry Trusts Show. ’n Soortgelyke seremonie, die Classic Brit Awards, word ook elke jaar vir klassieke musiek gehou.

Robbie Williams het die meeste Brit Awards nog gewen: twaalf as solokunstenaar en vyf as deel van Take That.

## Verwysings 
## Eksterne skakels 
*  Amptelike webwerf
Mercury-prys

Die **Mercury-prys** (Engels: *Mercury Prize*), voorheen bekend as die Mercury-musiekprys en tans om borgskapredes as die Barclaycard Mercury-prys, is ’n jaarlikse musiekprys vir die beste album uit Verenigde Koninkryk en Ierland. Dit is in 1992 tot stand gebring as ’n alternatief vir die Brit Awards. Die pryse is aanvanklik geborg deur Mercury Communications, vandaar die naam, toe deur verskeie ander maatskappye en van Maart 2009 af deur Barclaycard.

Enige album wat deur ’n Britse of Ierse musikant uitgereik word of deur ’n groep waarvan meer as 50% van die lede Brits of Iers is, kan deur hul musiekmaatskappy aanbeveel word vir die prys.

## Verwysings 
## Eksterne skakels 
*  Amptelike webwerf
US Airways

**US Airways** is 'n groot Amerikaanse lugredery wat deur die American Airlines-groep besit word. Dit bedryf 'n uitgebreide internasionale en plaaslike netwerk, met 193 bestemmings in 24 lande in Noord-Amerika, Suid-Amerika, Europa en die Midde-Ooste.

Die lugredery is 'n geaffilieerde lid van Oneworld en maak gebruik van 'n vloot van 343 hoofstroom straalvliegtuie, sowel as 278 plaaslike straler en turboskroef vliegtuie wat deur die kontrak en filiaal bedryf word onder die naam US Airways Express. Die draer bedryf ook die US Airways Shuttle, 'n US Airways handelsmerk wat 'n uurlikse diens tussen Boston, New York Stad en Washington, DC verskaf. In Oktober 2013 het US Airways 32&nbsp;312 mense wêreldwyd in diens gehad en bedryf 3&nbsp;028 daaglikse vlugte (1&nbsp;241 deur US Airways hoofdiens en 1&nbsp;790 deur US Airways Express).

Allegheny se eerste straler was die Douglas DC-9 in 1966; dit geabsorbeer Lake Central Airlines in 1968 en Mohawk Airlines in 1972 om een van die grootste rederye in die noordoostelike Verenigde State van Amerika te word. In 1973 was dit die negende grootste lugredery in die vrye wêreld volgens passasiersgetalle (en 24ste grootste per passasiersmyle) Met die uitbreiding het ook groeipyne ontstaan en in die 1970's het Allegheny die bynaam "Agony Air" gekry as gevolg van kliëntontevredenheid.

Allegheny se ooreenkoms met Henson Airlines, die voorloper van vandag se US Airways Express draer Piedmont Airlines, om die "Allegheny Commuter" vlugte te vlieg was die lugbedryf se eerste kode-deel ooreenkoms, 'n soort diens wat nou algemeen in die bedryf is.

Lêer:US AIRWAYS A319 (2322619519).jpg|'n Airbus A319-100 van die US Airways
Lêer:Piedmont Airlines DHC-8-102 N826EX KLGA.JPG|'n Piedmont Airlines De Havilland Canada DHC-8 in US-Airways-Express-mondering
Lêer:USexCRJ-900.jpg|Mesa Airlines se Bombardier CRJ900 in US-Airways-Express-kleure

## Verwysings
Orde van die Britse Ryk

duimnael|160px|Grootkruis van die Orde van die Britse Ryk.
duimnael|160px|’n MBE-medalje met ’n burgerlike band.
Die **Orde van die Britse Ryk** (Engels: **Most Excellent Order of the British Empire**) is die jongste ridderorde in Brittanje en die Statebond. Dit is op 4 Junie 1917 deur koning George V gestig en het vyf klasse, burgerlik en militêr. 'n Lid van die eerste twee klasse is ’n ridder of dame. 

Daar is ook die verwante Britse Ryk-medalje, waarvan die lede by die orde ingelyf is, maar nie lede van die orde is nie.

## Huidige klasse 
Die vyf klasse van die orde is, van die mees senior af:
# Grootkruis (Ridder of Dame) van die Orde van die Britse Ryk (GBE)
# Ridderkommandeur of Damekommandeur van die Orde van die Britse Ryk (KBE of DBE)
# Kommandeur van die Orde van die Britse Ryk (CBE)
# Offisier van die Orde van die Britse Ryk (OBE)
# Lid van die Orde van die Britse Ryk (MBE)

Ná die Tweede Wêreldoorlog het verskeie Suid-Afrikaners hierdie toekenning ontvang: 41 die CBE, 147 die OBE, 363 die MBE en 224 die Britse Ryk-medalje.

## Verwysings
Bourbon Street

220px
**Bourbon Street****Rue Bourbon**

**in die Franse Kwartier van New Orleans**  

----
**Deelstaat**
Louisiana

----

**Uitleg**

Adrien de Pauger (1721)

----

**Bourbon Street** (Frans: *Rue Bourbon*) is 'n straat in die hart van New Orleans se oudste buurt, die *French Quarter* of Franse Kwartier. Die straat, wat na die Europese koningshuis Huis van Bourbon vernoem is, strek oor dertien straatblokke vanaf Canal Street tot Esplanade Avenue en loop parallel met Royal Street. Terwyl dit deesdae veral met gekommersialiseerde toerisme verbind word en bekend staan vir sy kroeë en ontkleekroeë, was dit tot in die laat 19de eeu een van die mees elegante en gesogte woonstrate in Louisiana se metropool. Sy geskiedenis verskaf insig in New Orleans se verlede.

## Verwysings
Monargie van die Verenigde Koninkryk

duimnael|links|Die wapen van die Verenigde Koninkryk van Groot-Brittanje en Noord-Ierland.

[duimnael|links|[Skotland|Skotse weergawe van die wapen van die Verenigde Koninkryk van Groot-Brittanje en Noord-Ierland.]]
duimnael|

Die **monargie van die Verenigde Koninkryk** (algemeen die **Britse monargie** genoem) is die grondwetlike monargie van die Verenigde Koninkryk en sy oorsese gebiede. Die monarg se titel is "koning" (manlik) of "koningin" (vroulik). Koning Charles III is sedert 2022 die monarg. Hy het die troon bestyg ná die dood van sy moeder, koningin Elizabeth II.

Die monarg (en sy of haar onmiddellike familie) onderneem verskeie amptelike, seremoniële, diplomatieke en verteenwoordigende pligte. Omrede die monargie grondwetlik is, is die monarg beperk tot nie-partydige funksies, soos die toeken van ordes en die aanstel van die Eerste Minister. Die monarg is, volgens tradisie, die hoof van die Britse gewapende magte. Die monarg is ook die hoof van die Kerk van Engeland, alhoewel die werklike gesag by die aartsbiskop van Canterbury lê.

Omdat die Britse monarg die hoof van die Britse Statebond is, is hy/sy ook die staatshoof van verskeie lidlande, insluitende: Antigua en Barbuda, Australië, Bahamas, Barbados, Belize, Kanada, Grenada, Jamaika, Nieu-Seeland, Papoea-Nieu-Guinee, St. Kitts en Nevis, St. Lucia, St. Vincent en die Grenadines, Solomoneilande en Tuvalu.

## Geskiedenis 
Die Britse monargie is ongeveer in die jaar 1000 deur die Skotse konings en die konings van Angel, Denemarke begin (die woord Anglo-Saksies is hiervan ontleen). Die laatste Angel-Saksiese koning, Harold II van Engeland is in 1066 verslaan.

Sedert 1707 (die ontstaan van die Koninkryk van Groot-Brittanje) het die aparte lande van die Verenigde Koninkryk nie meer hulle eie konings nie, maar heers een koning oor die hele Groot-Brittanje.

## Sien ook 
* Lys van monarge van Brittanje

## Eksterne skakels 
* Amptelike webtuiste van die Britse Monargie
Orde van die Kousband

duimnael|220px|’n Voorstelling van die kousband op ’n ridder se mantel.
Die **Orde van die Kousband** (Engels: **Most Noble Order of the Garter**) is in 1348 gestig en is die oudste ridderorde in Brittanje. Sy medaljes is die hoogste eer naas die Victoriakruis en Georgekruis en is opgedra aan Sint Joris (*Saint George*), Engeland se beskermheilige.

## Beskrywing 
duimnael|100px|links|Die statute van die Orde van die Kousband.
Koning Eduard III het die Orde van die Kousband gestig min of meer ten tyde van sy aanspraak op die Franse troon. Die jaar word gewoonlik beskou as 1348, maar volgens die *Complete Peerage* is die orde op 23 April 1344 gestig, en die lede wat in 1344 tot ridder geslaan is, word as die stigterslede aangegee. 

Die monarg ken lidmaatskap toe as ’n persoonlike geskenk aan burgers van Brittanje en die Statebond. Lidmaatskap is beperk tot die monarg, die Prins van Wallis en hoogstens 24 ander mense, of Companions. Die orde sluit ook ekstra ridders en dames in, soos lede van die Britse vorstehuis en buitelandse monarge. Nuwe aanstellings word altyd op Sint Jorisdag, 23 April, aangekondig.

Die orde se embleem is ’n kousband met die leuse *Honi soit qui mal y pense* (Middelfrans vir "shame on him who thinks evil of it") in goue letters. Lede van die orde dra dit op seremoniële geleenthede.

## Legendariese oorsprong 
Verskeie legendes verduidelik waar die naam vandaan kom. Die gewildste een is oor die "Gravin van Salisbury" (óf Eduard se toekomstige skoondogter Joan van Kent of haar voormalige skoonma, Catherine Montacute). Terwyl sy op ’n hofbal in Calais gedans het, het haar kousband van haar been afgegly. Sommige mans het gegrynslag, maar die koning het dit opgetel en gesê: "*Honi soit qui mal y pense*," wat die leuse van die orde geword het. 

## Verwysings
Jetstar Asia Airways

**Jetstar Asia Airways Pte Ltd** (wat handeldryf as **Jetstar Asia**) (Chinees: 捷 星 亚洲) is 'n laekostelugredery wat in Singapoer gebaseer is. Dit is een van die Asiatiese uitlopers van die ouer Jetstar Airways, die laekostelugrederyfiliaal van Australië se Qantas lugredery. 

Dit bedryf dienste na plaaslike bestemmings in Suidoos-Asië na lande soos Birma, Kambodja, Maleisië, die Filippyne, Thailand en Viëtnam. Hulle vlieg ook op plaaslike roetes in Oos-Asië, soos Japan, Taiwan en China, insluitende die spesiale gebiede Hongkong en Macau. Dit dien as die belangrikste voederredery vir sy moedermaatskappy Jetstar Airways vir sakpas-passasiers wat na Australië vlieg. Haar susterrederye is Jetstar in Nieu-Seeland, Jetstar Stille Oseaan en Jetstar Japan.

## Verwysings
Sitar

:*’n Sitar moenie met ’n siter verwar word nie.*
duimnael|’n Sitar.
’n **Sitar** is ’n snaarinstrument uit Indië met ’n baie tiperende klank. Die instrument het benewens vier melodiesnare en twee ritmesnare ook twaalf tot veertien resonansiesnare. Laasgenoemde word gestem in die toonleer van die spesifieke "raga", of musiekraamwerk waarbinne ’n stuk gespeel word. Die sitar kom tradisioneel uit die Hindoestaanse musiek.

Dit het in die 1960's in die Weste bekend geword danksy die Beatles en ander popgroepe wat dit soms gebruik het. Die bekendste sitarspeler ter wêreld was Ravi Shankar. Hy het onder meer in 1967 op die Monterey-popfees opgetree. Dit was ’n groot rede daarvoor dat musiek uit Indië, en sitarmusiek spesifiek, algemeen bekend geword het. Shankar is op 11 Desember 2012 oorlede.

## Sien ook 
* Lys van musiekinstrumente